L'Ajuntament de Sagunt instarà ADIF a reparar el sòl de l'aparcament de l'estació de tren de Sagunt
04 d’octubre 2021

![Imagen 1](/media/me0bcxud/c_pepe-gil.jpg)

El Ple de l'Ajuntament de Sagunt, reunit dijous passat en sessió ordinària, va aprovar per unanimitat una moció per a sol·licitar l'asfaltat de l'aparcament de Renfe de Sagunt. La moció va ser presentada pel Grup Compromís i defensada per Pepe Gil. A més, la moció aprovada va incloure dos esmenes, una presentada per Esquerra Unida i una l'altra per Iniciativa Porteña. 

  

En la moció s'insta l'Administrador d'Infraestructures Ferroviàries (ADIF) a la reparació del sòl de l'aparcament de l'estació de tren de Sagunt, també a la millora de l'accessibilitat al mateix i a l'estació amb la interposició de més mitjans per a persones amb mobilitat reduïda i a la creació de més accessos tant per a vehicles com per a les persones; a més de fer un estudi per a instal·lar en el pàrquing diversos punts de recàrrega de vehicles elèctrics i, finalment, traslladar estos acords a la delegació d'ADIF a la Comunitat Valenciana. 

  

Esta moció es va presentar al Ple amb l'objectiu d’«**aconseguir** **que el pàrquing de RENFE estiga en les millors condicions d'accessibilitat, seguretat i comoditat possibles, i afavorir l'ús del tren com a mitjà de transport col·lectiu de preferència**».

  

L'esmena d'Esquerra Unida anava dedicada al punt 1, al qual van afegir, també, instar la plantació d’ombratge en tot el pàrquing i que s'estudien solucions per a evitar la impermeabilització del terreny. Així mateix, Iniciativa Porteña va presentar una esmena perquè, en lloc ‘d‘incloure’ en el pressupost de 2022 la partida necessària per a realitzar el condicionament s’aprovarà ‘estudiaria la inclusió’ d'una partida en este pressupost. 

  

«**La gran afluència de cotxes ha causat que en este espai que és propietat d'ADIF el sòl s'haja alçat, causant abundants clivelles i forats que dificulten substancialment el pas dels vehicles, i fins i tot podent arribar a causar-los alguna avaria o desperfecte. A més, la inexistència de voreres en el pàrquing dificulta el pas de les persones, i fa que puguen entropessar i fer-se mal, com ja ha passat en alguna ocasió**», s'exposa en el document.

  

En este sentit, en l'exposició de motius se subratlla que: «**La realitat de cada dia és que els cotxes que volen aparcar han d'esquivar els forats i això els impedix transitar de manera normal, a més de la mala imatge que dona per a la ciutat que un pàrquing d'esta grandària i afluència tinga eixe estat de conservació i accessibilitat**».

![Imagen sin texto alternativo.](/es-va/Actualidad/PublishingImages/Octubre 2021/97 C_parking IMG_4421.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-instara-adif-a-reparar-el-sol-de-l-aparcament-de-l-estacio-de-tren-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-instara-adif-a-reparar-el-sol-de-l-aparcament-de-l-estacio-de-tren-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-instara-adif-a-reparar-el-sol-de-l-aparcament-de-l-estacio-de-tren-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-instara-adif-a-reparar-el-sol-de-l-aparcament-de-l-estacio-de-tren-de-sagunt/)